
1987 జూలై 11న జన్మించిన ఒక శిశువుతో ప్రపంచ జనాభా 500 కోట్లకు చేరింది. అందువలన నాటి నుంచి ప్రతి ఏటా జూలై 11వ తేదీని ప్రపంచ జనాభా దినోత్సవంగా పాటిస్తున్నారు. ప్రపంచ జనాభాలో 40శాతం మూడవ ప్రపంచ దేశాలైన ఇండియా, చైనాలలో ఉన్నారు. ప్రపంచ జనాభా ప్రతి సంవత్సరం 14 కోట్ల 20 లక్షలకు పైగా పెరుగుతుందని సర్వేలు వెల్లడిస్తున్నాయి. ప్రపంచంలో ప్రతి సెకనుకు 256 మంది జన్మిస్తున్నారని మరో సంస్థ ప్రకటించింది. ప్రపంచ జనాభాలో 18.7 శాతం మంది మన దేశంలో ఉన్నారు. ప్రపంచంలో ప్రతి ఆరవ వ్యక్తీ భారతీయుడే. ప్రపంచ భూభాగంలో భారత భూభాగ శాతం 2.42. ప్రపంచ జనాభా మొత్తంలో 50 శాతం మంది చైనా (సుమారు 185 కోట్లు), ఇండియా (135 కోట్లు), అమెరికా (45 కోట్లు), ఇండోనేషియా (36 కోట్లు), బ్రెజిల్ (26 కోట్లు), పాకిస్థాన్ (23 కోట్లు) దేశాలకు చెందినవారే. క్రీ.శ. 1790 సంవత్సరంలో మొదటిసారిగా అమెరికాలో, 1801లో ఫ్రాన్్స, ఇంగ్లాండ్ దేశాలలో శాస్త్రీయంగా జనాభా లెక్కల సేకరణ చేశారు. మన దేశంలో 1881 నుండి ప్రతి పది సంవత్సరాలకు ఒకసారి జనాభా లెక్కలను వెల్లడిస్తున్నారు. జనాభా పెరుగుదలను అదుపు చేయడానికి కుటుంబ నియంత్రణ కార్యక్రమాన్ని అమలు జరపాలని భారత ప్రభుత్వం 1952 సంవత్సరంలో నిర్ణయించింది. ప్రస్తుతం జనాభా పెరుగుదలపై ప్రజలలో పూర్తిగా అవగాహన వచ్చింది. ఒకరు లేదా ఇరువురినే కనడం జరుగుతోంది. జనాభా పెరుగుదల వల్ల కలిగే అనర్థాలు అనేకం. కొన్ని కుటుంబాలలో నిరక్షరాస్యత మూలంగా అనేకమందిని కంటూ డబ్బుల కోసం అమ్ముకుంటున్న ఉదంతాలు ఉన్నాయి. పెరిగే జనాభాకి  ఆహారధాన్యాల కొరత ఏర్పడుతుంది. ఉండటానికి నివాసాలు కరువవుతున్నాయి. ప్రభుత్వ సంక్షేమ పథకాలు జనాభా పెరుగుదల వల్ల పూర్తి స్థాయిలో ప్రజలకు అందటం లేదు. మన దేశంలో మాత్రం ఇరువులు అమ్మాయిలు జన్మించాక కుమారుడు పుట్టాలనే ఆలోచనతో కుటుంబ నియంత్రణ పాటించకుండా ముగ్గురుని కనేసిన వారి జనాభా అధికంగా ఉంది. వైద్య, ఆరోగ్య శాఖ కూడా మొక్కుబడిగా జనాభా నియంత్రణలపై అవగాహన సదస్సులు నిర్వహిస్తుంది. జనాభా పెరుగుదల వల్ల కాలుష్యం పెరుగుతుంది. ‘ముగ్గురు నలుగురు వద్దు, ఒక్కరు ఇద్దరు ముద్దు’ అనే నినాదాన్ని పాటించాలి. ప్రభుత్వాలు గ్రామ, పట్టణ ప్రాంతాలలో జనాభా నియంత్రణపై సమావేశాల్ని నిర్వహించాలి. కుటుంబ నియంత్రణ పద్ధతులపై అవగాహన కల్పించాలి. జనాభా నియంత్రణ ప్రతీ ఒక్కరి సామాజిక బాధ్యతగా గుర్తించాలి. ఉపాధ్యాయులు, అధ్యాపకులు గ్రామాలలో ప్రజలతో సమావేశాలు ఏర్పాటు చేయాలి. వైద్య, ఆరోగ్య శాఖ చొరవ తీసుకోవాలి. ఆడ బిడ్డయినా, మగ బిడ్డయినా సమానమనే భావన ప్రతి ఒక్క పౌరునిలోనూ రావాలి. అప్పుడే జనాభా సమస్య నుంచి మన దేశం విముక్తమై అభివృద్ధిపథంలో ముందుకు పయనిస్తుంది.కామిడి సతీష్ రెడ్డి(నేడు ప్రపంచ జనాభా దినోత్సవం)

1987 juulai 11na janminchina oka sisuvuto prapancha janabha 500 kotlaku cherindi. anduvalana naati nunchi prati eta juulai 11va teedeeni prapancha janabha dinotsavamgaa paatistunnaaru. prapancha janabhalo 40saatam moodava prapancha deshaalaina india, chainaalalo unnaaru. prapancha janabha prati samvatsaram 14 kotla 20 lakshalaku paiga perugutundani sarvelu velladistunnaayi. prapanchamlo prati sekanuku 256 mandi janmistunnarani maro samstha prakatinchindi. prapancha janabhalo 18.7 saatam mandi mana desamlo unnaaru. prapanchamlo prati aarava vyaktee bharatiyude. prapancha bhuubhaagamloo bhaarata bhuubhaaga saatam 2.42. prapancha janabha mottamlo 50 saatam mandi chaina (sumaru 185 kotlu), india (135 kotlu), america (45 kotlu), indonatia (36 kotlu), brejil (26 kotlu), pakisthan (23 kotlu) deshaalaku chendinavare. cree.sha. 1790 samvatsaramlo modatisaarigaa americalo, 1801loo frans, ingland deshaalalo saastreeyamgaa janabha lekkala sekarana chesaru. mana desamlo 1881 nundi prati padi samvatsaraalaku okasari janabha lekkalanu velladistunnaaru. janabha perugudalanu adupu cheyadaaniki kutumba niyantrana kaaryakramaanni amalu jarapalani bhaarata prabhutvam 1952 samvatsaramlo nirnayinchindi. prastutam janabha perugudalapai prajalalo puurtigaa avagaahana vachindi. okaru leda iruvurine kanadam jarugutondi. janabha perugudala valla kalige anarthaalu anekam. konni kutumbaalalo niraksharaasyata moolamgaa anekamandini kantuu dabbula kosam ammukuntunna udantaalu unnaayi. perige janabhaki  aahaaradhaanyaala korata erpadutundi. undataaniki nivaasaalu karuvavutunnaayi. prabhutva sankshema pathakaalu janabha perugudala valla puurti sthaayilo prajalaku andatam ledu. mana desamlo maatram iruvulu ammayilu janminchaaka kumarudu puttalane aalochanatho kutumba niyantrana patinchakunda mugguruni kanesina vaari janabha adhikamgaa undi. vaidya, aarogya saakha kuudaa mokkubadigaa janabha niyantranalapai avagaahana sadassulu nirvahistundi. janabha perugudala valla kaalushyam perugutundi. ‘mugguru naluguru vaddu, okkaru iddaru muddu’ ane ninaadaanni paatinchaali. prabhutvaalu grama, pattana praantaalalo janabha niyantranapai samavesalni nirvahinchaali. kutumba niyantrana paddhatulapai avagaahana kalpinchaali. janabha niyantrana pratee okkari saamaajika baadhyatagaa gurtinchaali. upaadhyaayulu, adhyaapakulu graamaalalo prajalatho samavesalu erpaatu cheyali. vaidya, aarogya saakha chorava teesukovali. aada biddaina, maga biddaina samanamane bhavana prati okka pouruniloonuu ravali. appude janabha samasya nunchi mana desham vimuktamai abhivruddhipathamlo munduku payanistundi.kamidi satish reddi(nedu prapancha janabha dinotsavam)